Καλησπέρα τερατάκια μου!

Σήμερα στη Γλώσσα μιλήσαμε για τα **Συνδετικά Ρήματα** και το **Κατηγορούμενο.**

**Θα έχετε για την Παρασκευή:**

* **να μάθετε απ΄ έξω ΤΟΥΛΑΧΙΣΤΟΝ 12** από τα συνδετικάρήματα που σας έγραψα και να κάνετε την άσκηση που ακολουθεί στο ίδιο φυλλάδιο.
* να διαβάσετε το κείμενο «Ένα διαφορετικό Πάσχα το 2020» και να κάνετε τις ασκήσεις που σας έγραψα από κάτω στο τετράδιο της Γλώσσας.
* να κάνετε ΕΠΑΝΑΛΗΨΗ στα μεταβατικά & τα αμετάβατα ρήματα!

**Στην Ιστορία κάναμε το κεφάλαιο 15 σελ. 126**. Θα το έχετε να το μάθετε για την επόμενη εβδομάδα που θα ξανακάνουμε. Σας στέλνω ένα φυλλάδιο – σχεδιάγραμμα με το μάθημα, ένα φυλλάδιο με τις ερωτήσεις που θα έχετε και ένα κουίζ που θα σας βοηθήσει να το μάθετε καλύτερα!

**Την Τετάρτη θα κάνουμε Γεωγραφία και Μαθηματικά**

Στη Γεωγραφία θα μάθουμε για τη θέση της Ευρώπης (κεφ.24ο) και τον οριζόντιο διαμελισμό της (κεφ. 25ο). Μέχρι τότε όμως, θα ήθελα να κοιτάξετε στον Άτλαντά σας ή στη σελίδα 84 του βιβλίου και **να** **γράψετε στο τετράδιο 3 θεμάτων που έχουμε: ΔΕ ΘΑ ΜΟΥ ΤΑ ΣΤΕΙΛΕΤΕ!**

* γιατί η Ευρώπη θεωρείται το «Σταυροδρόμι τριών ηπείρων»,
* από ποιες θάλασσες ή ωκεανούς βρέχεται από τα βόρεια, τα ανατολικά, τα νότια και τα νοτιοανατολικά
* ποια είναι τα μεγαλύτερα νησιά της Ευρώπης και….
* τα 11 κράτη της Βαλκανικής Χερσονήσου!!

Στα Μαθηματικά θα κάνουμε επανάληψη στις εξισώσεις! Μέχρι τότε…

**Να λύσετε στο τετράδιό σας τις παρακάτω εξισώσεις:**

1. **x ● (14 + 26) = 84**
2. **x ● 2**= 10
3. **x : 11 = 14-7**
4. **53,5 + x = 100,25**
5. **x – 11,5 = 12,5**